ΓΡΑΠΤΗ ΕΡΩΤΗΣΗ P-3068/01

υποβολή: Ian Hudghton (Verts/ALE) προς την Επιτροπή

(26 Οκτωβρίου 2001)

Θέμα: Πολιτική κεντρικών λιμένων για εμπορευματοκιβώτια

Ποία είναι η πολιτική της Επιτροπής όσον αφορά την ανάπτυξη ενός κεντρικού λιμένα εμπορευματοκιβωτίων για την Ευρώπη·

Συγκεκριμένα συμφωνεί η Επιτροπή ότι:

- η ανάπτυξη μεγασκαφών μεταφοράς εμπορευματοκιβωτίων θα θέσει οξύ περιβαλλοντικό πρόβλημα όπως και άλλου είδους προβλήματα γιαπάρχοντες κύριους λιμένες στην Ευρώπη·

- το αυξημένο κόστος εκβαθύνσεως θα θέσει δύσκολα θέματα σχετικά με την παροχή κρατικών ενισχύσεων·

Κοινή απάντησητης κας de Palacio εξ ονόματος της Επιτροπήςστις γραπτές ερωτήσεις P-3068/01 και P-3069/01

(28 Νοεμβρίου 2001)

Επί του παρόντος, στην Ευρώπη λειτουργούν ορισμένοι κεντρικοί λιμένες εμπορευματοκιβωτίων. Για να είναι σε θέση να κινούνται ικανοποιητικά και αποτελεσματικά τα μεγάλα σκάφη μεταφοράς εμπορευματοκιβωτίων, καθώς και τα σκάφη τροφοδότησης, οι κεντρικοί λιμένες πρέπει να πληρούν ορισμένες προϋποθέσεις, μεταξύ των οποίων βασικό στοιχείο αποτελεί το μεγάλο βάθος βυθίσματος.

Η Επιτροπή δεν πιστεύει ότι πρέπει να αποφασίζει κεντρικός φορέας σχετικά με το ποιος λιμένας ή ποιοι λιμένες πρέπει να είναι κεντρικοί λιμένες. Η ποικιλία των λιμένων,φισταμένων και μελλοντικών, και οι απαιτήσεις της αγοράς θα καταστήσουν δυνατές τις μελλοντικές εξελίξεις του ήδηπάρχοντος συστήματος κεντρικών λιμένων στην Ευρώπη, το οποίο, με τις μεταβαλλόμενες ροές μεταφορών και συναλλαγών,πόκειται σε διαρκείς αλλαγές.

Η Επιτροπή έχει επίγνωση των περιβαλλοντικών προβλημάτων που δημιουργούνται από ορισμένα έργα αξιοποίησης των λιμένων. Πιστεύει, ωστόσο, ότιφίστανται τα αναγκαία νομικά μέσα για την αντιμετώπιση των ζητημάτων αυτών. Στην περίπτωση των προστατευομένων ζωνών του Natura 2000,πάρχει σαφής διαδικασία, κατά το άρθρο 6 της οδηγίας για τα ενδιαιτήματα (οικοτόπους)(1), ώστε να εξασφαλίζεται η κατάλληλη αξιολόγηση των έργων αξιοποίησης που έχουν επιπτώσεις στους τόπους αυτούς και να αποφασίζεται η εκτέλεσή τους μόνον εφόσον πληρούνται ορισμένες απαιτήσεις προστασίας της φύσης.

Η Επιτροπή έχει γνώση των σχεδίων για την ανάπτυξη του Scapa Flow στις Ορκάδες ως κεντρικού λιμένα για την Ευρώπη. Πιστεύει ότι οι δυνάμεις της αγοράς θα καθορίσουν την επιλογή λιμένων, καθώς και το καλύτερο σύστημα κεντρικών λιμένων και συνδέσεών τους με λιμένες τροφοδότησης.

Δεν προβλέπεται χορήγηση κρατικών ενισχύσεων για δραστηριότητες βυθοκόρησης στο πλαίσιο της πολιτικής κρατικών ενισχύσεων για τις θαλάσσιες μεταφορές. Αν και μπορεί να χορηγηθεί ενίσχυση, σε ορισμένες περιορισμένες περιπτώσεις,πό μορφή μειωμένων συντελεστών για εισφορές κοινωνικών ασφαλίσεων και για φόρο εισοδήματος των κοινοτικών ναυτικών που εργάζονται σε βυθοκόρους, η εν λόγω ενίσχυση κατά κανόνα δεν σχετίζεται με την έκταση της βυθοκόρησης που πραγματοποιείται. Σχετίζεται μάλλον με γνήσιαποστήριξη για την απασχόληση κοινοτικών ναυτικών, όπως προβλέπεται στο πλαίσιο της γενικότερης πολιτικής της Επιτροπής για τις κρατικές ενισχύσεις στις θαλάσσιες μεταφορές. Παρ' όλα ταύτα, σε περίπτωση που οι δημόσιες αρχές επιθυμούν να χορηγήσουν κρατική ενίσχυση για δραστηριότητες βυθοκόρησης, αυτές καθαυτές, απαιτείται πρότερη κοινοποίηση στην Επιτροπή.

(1) Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, ΕΕ L 206 της 22.7.1992.